text: Gammeldaws dating vækker opsigt
  16 juli 2018 kl. 14.22
  Skilt foran hus vækker mange grin - og spørgsmålet: Mener han det?
  Kjeld Kierkegaard Lorenzen har fået sig mange grin.
  - Her i varmen har jeg haft vinduerne stående åbne og har kunnet høre folk stå udenfor og grine eller måbe eller diskutere, om jeg nu mener det eller hvad, fortæller han.
  Skiltet har snart været oppe i en måned. 
  - En dag hørte jeg en bil køre forbi, bremse og bakke tilbage til mit hus. Og så kunne jeg høre et par diskutere, om jeg mon ikke mente en RENGØRINGS-kone.
  Han er 62 år. Single efter 25 års ægteskab. Efterlønsmodtager efter at have været pedel på skolen i Nordby.
  Kjeld Kierkegaard Lorenzen, Nordby, Fanø: "Altså hvis der nu kommer en sød kvinde."
  - Det er da sjovt at lave sådan noget i disse moderne computertider med alle de datingsider, siger han.
  Fik ideen fra Facebook
  Han fik ideen fra Facebook. Men her var skiltet fake. Så han malede et skilt med de ni bogstaver og gjorde det til virkelighed.
  - Mener du det?
  - Har du da en kone, du gerne vil af med. Den slags henvendelser har jeg fået en del af, griner den lattermilde mand og fortsætter:
  - Men jeg har måttet sige til mændene, at det kan jeg ikke hjælpe med. Desuden har jeg nu fået en lang venteliste, siger han og griner igen.
  - Men er det lidt alvor i det?
  - Altså hvis der nu kommer en sød kvinde.... Men vi har familie-kom-sammen nu her med min ex og min søn, så jeg må hellere tilbage til dem.
  